O‘zbekiston TIV: Vladimirdagi YTHning ahvoli og‘ir jabrlanuvchilarini davolash uchun yuqori malakali mutaxassislar jalb etiladi

Rossiyaning Vladimir viloyatida 6-oktabr kuni yuz bergan yo‘l-transport hodisasi oqibatida o‘zbekistonlik 16 kishi halok bo‘lgan, 36 kishi yengil tan jarohati olgan, 3 kishi shifoxonaga yotqizilgan edi. 8-oktabrga o‘tar kechasi O‘zbekistonning maxsus samolyoti avariyaga uchragan 36 fuqaro va 15 jasad bilan O‘zbekistonga qaytdi.

 Rossiyadagi YTHda jabrlanganlar O‘zbekistonga olib kelindi
O‘zbekiston Tashqi ishlar vazirligi matbuot xizmatining xabar berishicha, O‘zbekiston va Rossiya sog‘liqni saqlash vazirliklarining o‘zaro kelishilgan qaroriga ko‘ra, O‘zbekistonning uch nafar fuqarosi — og‘ir ahvoldagi voyaga yetgan ikki kishi va besh yashar qizaloq — sog‘aytirish uchun Vladimir viloyatining klinik shifoxonasida qoldirildi.
“Ularni davolash uchun yuqori malakali mutaxassislar jalb etiladi”, — deyiladi O‘zbekiston TIV matbuot xizmati axborotida.
Ma’lumot uchun, ahvoli og‘ir deb baholangan 2012-yilda tug‘ilgan Gulruh Ziyodullayeva, 1976-yilda tug‘ilgan To‘lqin Tojiyev hamda 1974-yilda tug‘ilgan Mirjon Latipov ayni vaqtda Rossiyada davolanmoqda.
 TIV Rossiyadagi YTHda halok bo‘lgan va jabrlangan o‘zbekistonliklarning ismlarini e’lon qildi
Qayd etish joiz, bir muddat avval qurbon bo‘lgan 16 nafar o‘zbekistonlikdan biri Mirjon Latipovning 1997-yilda tug‘ilgan o‘g‘li — Mirshod Mirzoyev ekani ma’lum bo‘lgan edi.
Vladimirda halok bo‘lgan 16 o‘zbekistonlikdan 15-sining shaxsi aniqlandi. U buxorolik 20 yashar yigit bo‘lib chiqdi — uning otasi og‘ir ahvolda
Shuningdek, qurbonlar orasida familiyasi og‘ir ahvoldagi Gulruh Ziyodullayevaniki bilan bir xil, otasining ismi Gulruhniki kabi Mashrab bo‘lgan, 2011-yil 24-iyun tug‘ilgan Gulsanam ismli qiz ham bor. U Surxondaryo viloyatining Muzrabot tumanidan bo‘lgan.
Bundan tashqari, YTH oqibatida halok bo‘lganlar bolalar orasida 2015-yil 18-may kuni Rossiyada tug‘ilgan, Surxondaryo viloyati Muzrabot tumanida doimiy ro‘yxatda turgan Davlatbek Tangriqulov Mashrabovich ham bor.